smcproject/ml-wiki-sentences huggingface dataset:
ഹൈസ്‌കൂൾ വാഴക്കാട്, ദാറുൽ ഉലൂം വാഴക്കാട്, ഇലാഹിയ കോളേജ് തിരൂർക്കാട്, കിംഗ് സൗദ് യൂണിവേഴ്സിറ്റി റിയാദ്, എന്നിവിടങ്ങളിൽ നിന്നും വിദ്യാഭ്യാസം പൂർത്തിയാക്കി.
അബുൽ ജലാൽ മൌലവി, ശരീഫ് മൌലവി, ഡോ. അബ്ദുല്ലാ അസ്ഹരി, വാഴക്കാട് ആലി മുസ്‌ലിയാർ എന്നിവർ ഗുരുനാഥന്മാരാണ്.
കൊണ്ടോട്ടി മർകസുൽ ഉലൂം അറബിക് കോളേജിലും മലപ്പുറം ജില്ലയിലെ വിവിധ സർക്കാർ സ്കൂളുകളിലും അധ്യാപനായി സേവനമനുഷ്ടിച്ചിട്ടുണ്ട്.
സാരഥ്യം വഹിച്ച ഉത്തരവാദിത്തങ്ങൾ മന്ത്രി എം.കെ.മുനീർ, മുഖ്യമന്ത്രി ഉമ്മൻ ചാണ്ടി, എം.കെ. രാഘവൻ എം.പി. എന്നിവർക്കൊപ്പം
2005 മുതൽ 2015 വരെയുള്ള കാലയളവുകളിൽ ജമാഅത്തെ ഇസ്ലാമി ഹിന്ദിന്റെ അഖിലേന്ത്യ വൈസ് പ്രസിഡന്റുമാരിലൊരാളായിരുന്നു.
ജമാഅത്തെ ഇസ്‌ലാമി കേരള യുടെ 2005 മുതൽ 2015 വരെയുള്ള കാലയളവുകളിൽ സംസ്ഥാന അമീറായിരുന്നു.
ഇന്ത്യൻ ജമാഅത്തെ ഇസ്‌ലാമിയുടെ വിദ്യാർഥി വിഭാഗമായ (സ്റ്റുഡന്റ്സ് ഇസ്ലാമിക് ഓര്ഗനൈസേഷന് ഓഫ് ഇന്ത്യ) മലപ്പുറം ജില്ലാ സെക്രട്ടറി (1983-85), എസ്.ഐ.ഒ മലപ്പുറം ജില്ലാ പ്രസിഡന്റ് (1985-87), എസ്.ഐ.ഒ സംസ്ഥാനസമിതിയംഗം (1985-1993), എസ്.ഐ.ഒ സംസ്ഥാന പ്രസിഡന്റ് (1987-89, 1991-93), എസ്. ഐ. ഒ കേന്ദ്ര സമിതിയംഗം, 
എസ്. ഐ. ഒ  ജമാഅത്ത് കോഴിക്കോട് ജില്ലാ നാസിം, ജമാഅത്ത് മേഖലാ നാസിം, ജമാഅത്ത് കേരള ശൂറ അംഗം, ജമാഅത്ത് കേരള അസി.
അമീർ, ഹിറാ നഗർ സമ്മേളനം അസി.
നാസിം, സംസ്ഥാന വഖഫ് ബോർഡ് മെമ്പർ, സംസ്ഥാന ഹജ്ജ് കമ്മിറ്റി മെമ്പർ, കോഴിക്കോട് സ്ററുഡന്റ് ചാരിറ്റബിൾ ട്രസ്റ്റ് ചെയർമാൻ എന്നീ നിലകളിൽ സേവനമനുഷ്ടിച്ചിട്ടുണ്ട്.
നിലവിലെ ചുമതലകൾ
ജമാഅത്തെ ഇസ്ലാമി ഹിന്ദ് ജനറൽ സെക്രട്ടറി.
സാമൂഹിക മനുഷ്യാവകാശ പരിസ്ഥിത മേഖലകളിലെ ജനകീയ സമരങ്ങളെ പിന്തുണക്കുകയും ഐക്യദാർഢ്യമർപ്പിക്കുകയും ചെയ്യുന്നു.
അബ്ദുന്നാസർ മഅ്ദനി, എൻഡോസൾഫാന് ദുരിതാശ്വാസ പ്രവർത്തനങ്ങൾ‍, കൂടംകുളം സമരം തുടങ്ങിയ വിഷയങ്ങളിൽ നീതിക്കായി ശബ്ദമുയർത്തി.
മനുഷ്യാവകാശ പ്രവർത്തകരടങ്ങുന്ന മുപ്പതംഗ സംഗത്തോടൊപ്പം കൂടംകുളത്ത് നടക്കുന്ന ആണവവിരുദ്ധ സമരത്തിന് നേരിട്ടെത്തി അഭിവാദ്യമർപ്പിക്കുകയും മടങ്ങിവരുമ്പോൾഅറസ്റ്റ് വരിക്കുകയും ചെയ്തു.
യാതൊരു കാരണവും കാണിക്കാനാവാതിരുന്ന  തമിഴ്നാട് പോലീസ് ജനകീയ ഇടപെടലിനെ തുടർന്ന് വിട്ടയച്ചു.
കേരളത്തിലെ സ്വാധീനശക്തികളായ പ്രമുഖരെ കണ്ടെത്തുവാനുള്ള ഇന്ത്യാടുഡെ സർവ്വേ 2007 ൽ മികച്ച സംഘാടകനായി തെരഞ്ഞെടുത്തത് ജമാഅത്തെ ഇസ്‌ലാമി അമീർ ടി.ആരിഫലിയെയായിരുന്നു.
കേരളത്തിലെ 25 അധികാര കേന്ദ്രങ്ങളിൽ ഇരുപതാം റാങ്കായിരുന്നു ആരിഫലിക്ക്.
പ്രത്യേകതയായി ഇന്ത്യാടുഡെ കണ്ടെത്തിയത്: മികച്ച സംഘടനാ വൈഭവവും പ്രസംഗചാതുരിയും മാധ്യമങ്ങളെ സംഘടനക്കൊപ്പം നിർത്താനുള്ള കഴിവും.
കുറ്റിപ്പുറം സഫാ നഗറിൽ ജമാഅത്തെ ഇസ്ലാമി സംഘടിപ്പിച്ച കേരള വനിതാസമ്മേളനത്തെ ടി. ആരിഫലി അഭിസംബോധന ചെയ്യുന്നു പുറംകണ്ണികൾ ഫേസ്ബുക്ക് -ഔദ്വേഗിക പേജ് ടി.ആരിഫലി പ്രൊഫൈൽ-ജമാഅത്തെ ഇസ്‌ലാമി കേരള ഔദ്യോഗിക വെബ്സൈറ്റിൽ നിന്ന് Archived 2011-09-03 at the Wayback Machine .
ഏഷ്യാനെറ്റിൽ നിന്നുള്ള അഭിമുഖം Archived 2011-06-08 at the Wayback Machine .
Indian Muslims systematically targeted by fascist forces- An Interview with Arifali, Arabnews 7.4.2013 മുസ്ലിം ഐക്യത്തെകുറിച്ച് മുജാഹിദ് ഏഴാം സംസ്ഥാന സമ്മേളനത്തിൽ നടത്തിയ പ്രഭാഷണം, 2008 ഫെബ്രുവരി 9 കേരള മുസ്ലിം ഐക്യം-jaihoon.com Archived 2013-10-07 at the Wayback Machine .
ചിത്രശാല സിദ്ദീഖ് ഹസനോടൊപ്പം സിദ്ദീഖ് ഹസനോടൊപ്പം എ.കെ ആന്റണിക്കൊപ്പം എ.കെ ആന്റണിക്കൊപ്പം കേരള മുഖ്യമന്ത്രിക്കൊപ്പം പ്രമാണം:T.
Arifali On Thanima Stage.jpg കെ.ഇ.
എൻ, ശൈഖ് മുഹമ്മദ് കാരകുന്ന് എന്നിവർക്കൊപ്പം ടി.കെ. അബ്ദുല്ലയോടൊപ്പം വി.ആർ. കൃഷ്ണയ്യർക്കൊപ്പം അവലംബം ↑ ↑ ↑ {{ cite web }} : External link in | title= ( help ) ↑ ↑ {{ cite book }} :  CS1 maint: location ( link ) ↑ ഇസ്‌ലാമിക വിജ്ഞാനകോശം വാല്യം 3 പേജ് 654, ഇസ്‌ലാമിക് പബ്ലിഷിങ് ഹൌസ്.
കോഴിക്കോട് ↑ http://livevartha.com/read-more.php?id=26680%5Bപ്രവർത്തിക്കാത്ത+കണ്ണി%5D ↑ http://www.keralabhooshanam.com/?p=194213%5Bപ്രവർത്തിക്കാത്ത+കണ്ണി%5D ↑ http://www.scribd.com/doc/43896335/T-Arifali-in-India-Today-Survey ഇന്ത്യാടുഡെ തെരഞ്ഞെടുത്ത 25 പ്രമുഖരുടെ പട്ടികയില് ടി.ആരിഫലി, 28.3.2007
റിപ്പബ്ലിക്കൻ പാർട്ടി ഇംഗ്ലീഷ് വിലാസം https://ml.wikipedia.org/wiki/Republican_Party_(United_States)
വടക്കേ അമേരിക്കയിൽ 1854 -ൽ അടിമത്തവിരുദ്ധപ്രസ്ഥാനത്തിന്റെ തുടർച്ചയായി രൂപം കൊണ്ട രാഷ്ട്രീയ പാർട്ടിയാണ് റിപ്പബ്ലിക്കൻ പാർട്ടി .
ജി.ഓ.പി അഥവാ ഗ്രാൻഡ് ഓൾഡ് പാർട്ടി എന്നും അറിയപ്പെടുന്നു.
ഇതേ വരെ 18 രാഷ്ട്രപതിമാരാണ് ഈ പാർട്ടിയിൽ നിന്ന് അമേരിക്കയിൽ തെരഞ്ഞെടുക്കപ്പെട്ടിട്ടുള്ളത്.
ഡോണൾഡ് ട്രംപ് ആണ് ഏറ്റവും ഒടുവിലത്തെ രാഷ്ട്രപതി.
റിപ്പബ്ലിക്കൻ പാർട്ടിയുടെ ഇപ്പോഴത്തെ രാഷ്ട്രീയ നിലപാട് പൊതുവിൽ അമേരിക്കൻ കൺസർവേറ്റിസം (അമേരിക്കൻ യാഥാസ്ഥിതികത്വം) എന്നറിയപ്പെടുന്നു.
ഡെമോക്രാറ്റിക് പാർട്ടിയുടെ ലിബറൽ വാദത്തിൽ (ഉല്പതിഷ്ണുവാദം) നിന്നും വ്യത്യസ്തമാണ് റിപ്പബ്ലിക്കൻ നിലപാടുകൾ.
ക്രമ നമ്പർ റിപ്പബ്ലിക് പ്രസിഡൻ്റുമാർ സംസ്ഥാനം കാലാവധി 19 ഡോണാൾഡ് ട്രമ്പ് ഫ്ലോറിഡ, ന്യൂയോർക്ക് 2025-മുതൽ, 2017-2020 18 ജോർജ് ഡബ്യു ബുഷ് ടെക്സാസ് 2001-2009 17 ജോർജ് ബുഷ് സീനിയർ ടെക്സാസ് 1989-1993 16 റൊണാൾഡ് റീഗൻ കാലിഫോർണിയ 1981-1989 15 ജെറാൾഡ് ഫോർഡ് മിഷിഗൺ 1974-1977 14 റിച്ചാർഡ് നിക്സൺ കാലിഫോർണിയ 1969-1974 13 ഡ്വൈറ്റ് ഐസനോവർ കാൻസാസ് 1953-1961 12 ഹെർബർട്ട് ഹൂവർ കാലിഫോർണിയ 1929-1933 11 കാൽവിൻ കൂളിഡ്ജ് മാഷാസറ്റാസ് 1923-1929 10 വാറൻ ജി ഹാർഡിംഗ് ഓഹ്യോ 1921-1923 9 വില്യം ഹോവാർഡ് ടാഫ്റ്റ് ഓഹ്യോ 1909-1913 8 തിയോഡോർ റൂസ്വെൽറ്റ് ന്യൂയോർക്ക് 1901-1909 7 വില്യം മക്ൻലി ഓഹ്യോ 1897-1901 6 ബഞ്ചമിൻ ഹാരിസൺ ഇന്ത്യാന 1889-1893 5 ചെസ്റ്റർ എ ആർതർ ന്യൂയോർക്ക് 1881-1885 4 ജയിംസ് എ ഗാർഫീൽഡ് ഓഹ്യോ 1881-1881 3 റുഥർഫോർഡ് ബി ഹെയ്സ് ഓഹ്യോ 1877-1881 2 യുലിസസ് എസ് ഗ്രാൻ്റ് ഇല്ലിനോയ്സ് 1869-1877 1 എബ്രഹാം ലിങ്കൺ ഇല്ലിനോയ്സ് 1861-1865 അവലംബം ↑ ട്രമ്പ് എന്ന സൂപ്പർമാൻ ↑ യുഎസ് പ്രസിഡൻ്റായി ട്രമ്പ് വീണ്ടുംപ്രതീക്ഷകൾ ഏറെ ↑ അമേരിക്കയിൽ ട്രമ്പാധിപത്യം ↑ ലോകം കാത്തിരിക്കുന്ന ട്രമ്പ് കാർഡുകൾ ↑ അമേരിക്കയിൽ ചരിത്ര സംഭവമായി ട്രമ്പിൻ്റെ തിരിച്ചുവരവ് ↑ ടീം ട്രമ്പ് 2024 ↑ ട്രമ്പോളം ത്രില്ലർ പുറത്തേയ്ക്കുള്ള കണ്ണികൾ Wikimedia Commons has media related to Republican Party (United States) .
Republican National Committee – Official website Senate Republican Conference House Republican Conference National Republican Senatorial Committee National Republican Congressional Committee Republican Governors Association Republican State Leadership Committee Archived 2020-12-08 at the Wayback Machine .
National Black Republican Association Republicans Abroad International Young Republican National Federation College Republican National Committee 2008 National Platform Archived 2011-05-11 at the Wayback Machine .
( PDF ), * HTML version 2004 National Platform Republican Party ഓപ്പൺ ഡയറക്റ്ററി പ്രൊജക്റ്റിൽ
ചെറമങ്ങാട് അയ്യപ്പൻകാവ്
തൃശൂർ ജില്ലയിലെ തലപ്പിള്ളി താലൂക്കിൽ വേലൂർ പഞ്ചായത്തിലെ ചരിത്ര പ്രസിദ്ധമായ ഗ്രാമമാണ് വെങ്ങിലശ്ശേരി , ഇവിടെയാണ് അതിപുരാതനമായ 108 അയ്യപ്പക്ഷേത്രങ്ങളിൽ ഒന്നായ  ചെറമങ്ങാട് അയ്യപ്പൻ കാവ് ക്ഷേത്രം  (Cheramankadu Ayyappankavu temple) സ്ഥിതി ചെയ്യുന്നത്.
ക്ഷേത്ര ചരിത്രവും ദേവ മഹിമയും
ഏതാണ്ട് 11-12 നൂറ്റാണ്ടിന് ഇടയ്ക്ക്, മുൻപ് വന പ്രദേശമായിരുന്ന ഇവിടം കാട് വെട്ടി തെളിയിക്കുന്നതിനിടയിൽ  യാദൃശ്ചികമായി ചെറുമികൾക്ക് പ്രത്യക്ഷീഭവിച്ച ഈ സ്വയംഭൂ ചൈതന്യം, ശാസ്താ ചൈതന്യം ആണെന്നും അവിടെ ഗണപതി ഉപദേവനായും മറ്റ് പരിവാരദേവതകളോടുകൂടി, വലതുകരത്തിൽ അമ്യത കുംഭവും , പ്രഭാ ഭാര്യാ സത്യകശ്ച പുത്രഃ '' എന്ന സങ്കൽപ്പ തോട് കൂടിയ ശാസ്താ പ്രതിഷ്ഠയായി വേണമെന്ന് അന്നത്തെ വിശിഷ്ടന്മാർ ധ്യാനിച്ചറിയുകയും, അങ്ങനെ  ചെങ്ങഴിക്കോട് യാഗാധികാരിയും നാട്ടുരാജാവും ,ഈ പ്രദേശത്തിൻ്റെ ഉടമയും ആയിരുന്ന ചെങ്ങഴി നമ്പ്യാർ ചുറ്റമ്പലത്തോട് കൂടിയ ക്ഷേത്രവും ക്ഷേത്രത്തോട് ചേർന്ന്  കഴകപ്പുര ക്ഷേത്രക്കുളം എന്നിവയും പണി കഴിപ്പിച്ചു.
, ചെറുമി കൾക്ക് മുന്നിൽ പ്രത്യക്ഷനായ ഭഗവാൻ എന്ന   ബഹുമാനർത്ഥം ചെറമങ്ങാട് അയ്യപ്പൻ എന്ന് ക്ഷേത്ര നാമകരണവും നൽകി .
ക്ഷേത്ര ആവശ്യങ്ങൾക്കായി  3000 പറ കൃഷി ഭൂമി 20 ഏക്കർ കരഭൂമി  എന്നി സ്വത്തുവകകളും നൽകിയതായി ഭൂ​പ​രി​ഷ്​​ക​ര​ണ നി​യ​മത്തിന് മുന്നെയുള്ള ക്ഷേത്രം രേഖകളിൽ കാണാൻ കഴിയും , എന്നാൽ ഭൂപരിഷ്കരണ നിയമം ക്ഷേത്ര നിലനിൽപ്പിനെ തന്നെ സാരമായി ബാധിച്ചു എന്നതാണ് സത്യം .
എന്നാലും ഇപ്പോഴും ചെങ്ങഴിക്കോട്ട് മൂത്ത താവഴി തെക്കേപ്പാട്ട് വിഭാഗം ചെങ്ങഴി നമ്പ്യാന്മാരുടെ കുടുംബ ക്ഷേത്രമായി നിലനിർത്തി പൊതുജനങ്ങളുടെ സഹായത്തോടു കൂടി ക്ഷേത്രഭരണം നടത്തിപ്പോരുന്നു.
പ്രധാന അനുഷ്ഠാനം
ആനയെ എഴുന്നള്ളിച്ച് പൂരം പണ്ട് ഉണ്ടായിരുന്നെങ്കിൽ തന്നെയും ഇപ്പോൾ പ്രധാന അനുഷ്ഠാനമായി 'അയ്യപ്പൻ തിയ്യാട്ട് ' ആണ് പ്രധാന വഴിപാടായി നടത്തി പോരുന്നത്.
ദേശക്കാർ വക അയ്യപ്പൻ വിളക്കും നടത്താറുണ്ട്.
പടിഞ്ഞാറേ ആൽത്തറയിൽ വിശേഷാൽ ശ്രീ ഹനുമാൻ  സാന്നിദ്ധ്യം ഉള്ളതായി കാൺകയാൽ ഹനുമാന് പ്രത്യേക പൂജയും ചെയ്തു വരുന്നു.
വിശിഷ്ടമായ 'നാലുപാദം' ചടങ്ങ് ഇന്നും നടത്തി വരുന്ന അപൂർവം ക്ഷേത്രങ്ങളിൽ ഒന്നാണ് ഈ അയ്യപ്പൻ കാവ്.
പണ്ട് പ്രതിസന്ധി ഘട്ടത്തെ തരണം ചെയ്യുവാനും, വിദ്യാപദവി (കായികമായും)പ്രാപ്തി അളക്കുന്നതിനും വേണ്ടിയാണ് നാലുപാദം ചടങ്ങ് നടത്തി പോന്നിരുന്നത്.
നാലു പാദത്തിന്റെ ഉത്ഭവത്തെപ്പറ്റി കേരളോൽപത്തിയിൽ ഇങ്ങനെപ്പറയുന്നതായി ഉള്ളൂർ കേരള സാഹിത്യ ചരിത്രത്തിൽ പറയുന്നു.
പള്ളിവാണപെരുമാൾ കേരളം രക്ഷിച്ചുവന്ന കാലത്തു ബുദ്ധമതക്കാരും നമ്പൂതിരിമാരും തമ്മിൽ തൃക്കാരിയൂരമ്പലത്തിൽവെച്ചു മതസംബന്ധമായി ഒരു വാഗ്വാദമുണ്ടാകുകയും അതിൽ ജയം സിദ്ധിക്കുന്നതിനുവേണ്ടി നമ്പൂതിരിമാർ തൃക്കാരിയൂരപ്പനെ ഭജിക്കുകയും ചെയ്തു.
ഒരു മണ്ഡലം ഭജിച്ചപ്പോൾ ആറു പരദേശബ്രാഹ്മണർ അവിടെ വരികയും അവരുടെ സാഹായത്തോടുകൂടി നമ്പൂതിരിമാർ ബുദ്ധമതക്കാരെ തോല്പിക്കുകയും ചെയ്തു.
അന്നു മുതൽക്ക് ആ ʻനാലുപാദംʼ അഭീഷ്ടപ്രദമാണെന്നുള്ള ബോധത്താൽ കേരളീയർക്ക്  ആദരണീയമായിത്തീർന്നു.
ഇതിന്റെ അവകാശം മൂത്തമന നമ്പൂതിരിമാർക്കാണ്.
തന്ത്രിക അവകാരം കീഴ് മുണ്ടയൂർ മനക്കാർക്കാണ് .
ചരിത്രപ്രശസ്തനായ വൈദേശിക സന്യാസി ശ്രീ ചാമ്പാളൂരുകാരൻ അർണോസ് പാതിരി AD 1710 കാലഘട്ടത്തിൻ ആഴ്‌‌വാഞ്ചേരി തമ്പ്രാക്കൾ , ഇല്ലിക്കൽ ഇളയത് എന്നിവരുടെ നിർദ്ധേശ പ്രകാരം ഈ അയ്യപ്പൻകാവിന്റെ കഴകപുരയുടെ പടിപ്പുരയിൽ താമസിച്ചാണ് ചെറമങ്ങാട് ക്ഷേത്രഭൂമിയിൽ ചിറമങ്ങാട് പിറഞ്ചാങ്കുന്ന് പുണ്യാളൻ ക്രിസ്തീയ ദേവാലയത്തിന്റെ  നിർമാണ പ്രവർത്തനങ്ങൾക്ക് നേതൃത്വം കൊടുത്തത് എന്ന ഒരു പ്രധാന്യം കൂടി ഈ ക്ഷേത്രത്തിനുണ്ട്.
1 Census of India special status KeralaTemples          of trichur district..
page 142  S Jayashanker
( http://lsi.gov.in:8081/jspui/bitstream/123456789/5795/1/52030_2001_TRS.pdf )
2 അർ‌ണ്ണോസ് പാതിരി
3 https://archive.org/details/history-of-kerala-temples-trichur-district-thalappalli-taluk
4 https://malayalabhumi.in/spiritual/one-hundred-and-eight-famous-ayyappa-temples-in-kerala/cid6238173.htm?infinitescroll=1 Archived 2022-12-12 at the Wayback Machine .
ക്രോസ്-പ്ലാറ്റ്ഫോം സോഫ്റ്റ്വെയർ ഇംഗ്ലീഷ് വിലാസം https://ml.wikipedia.org/wiki/Cross-platform
കമ്പ്യൂട്ടിംഗിൽ , ഒന്നിലധികം കമ്പ്യൂട്ടിംഗ് പ്ലാറ്റ്ഫോമുകളിൽ നടപ്പിലാക്കുന്ന കമ്പ്യൂട്ടർ സോഫ്റ്റ്വെയറാണ് ക്രോസ്-പ്ലാറ്റ്ഫോം സോഫ്റ്റ്‌വേർ ( മൾട്ടി-പ്ലാറ്റ്ഫോം സോഫ്റ്റ്‌വേർ അല്ലെങ്കിൽ പ്ലാറ്റ്ഫോം-ഇൻഡിപെൻഡന്റ് സോഫ്റ്റ്‌വേർ ).
ക്രോസ്-പ്ലാറ്റ്ഫോം സോഫ്റ്റ്വെയറിനെ രണ്ട് തരങ്ങളായി തിരിക്കാം; ഒരെണ്ണം പിന്തുണയ്‌ക്കുന്ന ഓരോ പ്ലാറ്റ്‌ഫോമിനും വ്യക്തിഗത ബിൽഡിങ്ങോ കംപൈലൈഷനോ ആവശ്യമാണ്, മറ്റൊന്ന് പ്രത്യേക തയ്യാറെടുപ്പില്ലാതെ ഏത് പ്ലാറ്റ്ഫോമിലും നേരിട്ട് പ്രവർത്തിപ്പിക്കാൻ കഴിയും, ഉദാ.
വ്യാഖ്യാനിച്ച ഭാഷയിൽ എഴുതിയ സോഫ്റ്റ്‌വേർ അല്ലെങ്കിൽ വ്യാഖ്യാതാക്കൾ അല്ലെങ്കിൽ റൺ-ടൈം പ്രീ-കംപൈൽ ചെയ്ത പോർട്ടബിൾ ബൈറ്റ്‌കോഡ് പാക്കേജുകൾ എല്ലാ പ്ലാറ്റ്ഫോമുകളുടെയും സാധാരണമായോ അല്ലെങ്കിൽ അടിസ്ഥാനപരമായോ ഉള്ള ഘടകങ്ങളാണ്.
ഉദാഹരണത്തിന്, മൈക്രോസോഫ്റ്റ് വിൻഡോസ് , ലിനക്സ് , മാക് ഒഎസ് എന്നിവയിൽ ഒരു ക്രോസ്-പ്ലാറ്റ്ഫോം ആപ്ലിക്കേഷൻ പ്രവർത്തിക്കാം.
ക്രോസ്-പ്ലാറ്റ്ഫോം പ്രോഗ്രാമുകൾ നിലവിലുള്ള എല്ലാ പ്ലാറ്റ്ഫോമുകളിലും അല്ലെങ്കിൽ രണ്ട് പ്ലാറ്റ്ഫോമുകളിലും പ്രവർത്തിക്കാം.
ക്രോസ്-പ്ലാറ്റ്ഫോം വികസനത്തിന് സഹായിക്കുന്നതിനുള്ള ക്രോസ്-പ്ലാറ്റ്ഫോം ഫ്രെയിംവർക്കുകൾ ( ക്യൂട്ടി , ഫ്ലട്ടർ , നേറ്റീവ് സ്ക്രിപ്റ്റ്, സമരിൻ, ഫോൺഗാപ്പ്, അയോണിക്, റിയാക്റ്റ് നേറ്റീവ്) നിലവിലുണ്ട്.
പ്ലാറ്റ്ഫോമുകൾ
തന്നിരിക്കുന്ന ഓപ്പറേറ്റിംഗ് സിസ്റ്റം അല്ലെങ്കിൽ ആപ്ലിക്കേഷൻ പ്രവർത്തിക്കുന്ന പ്രോസസർ (സിപിയു) അല്ലെങ്കിൽ മറ്റ് ഹാർഡ്‌വെയർ, കമ്പ്യൂട്ടറിലെ ഓപ്പറേറ്റിംഗ് സിസ്റ്റത്തിന്റെ തരം അല്ലെങ്കിൽ ഹാർഡ്‌വെയറിന്റെ തരം, അതിൽ പ്രവർത്തിക്കുന്ന ഓപ്പറേറ്റിംഗ് സിസ്റ്റം എന്നിവയുടെ തരം എന്നിവ പ്ലാറ്റ്ഫോമിന് പരാമർശിക്കാൻ കഴിയും.
X86 ആർക്കിടെക്ചറിൽ പ്രവർത്തിക്കുന്ന മൈക്രോസോഫ്റ്റ് വിൻഡോസ് ഒരു പൊതു പ്ലാറ്റ്ഫോമിന്റെ ഉദാഹരണമാണ്.
അറിയപ്പെടുന്ന മറ്റ് ഡെസ്ക്ടോപ്പ് കമ്പ്യൂട്ടർ പ്ലാറ്റ്ഫോമുകളിൽ ലിനക്സ് / യുണിക്സ് , മാക് ഒഎസ് എന്നിവ ഉൾപ്പെടുന്നു - ഇവ രണ്ടും ക്രോസ്-പ്ലാറ്റ്ഫോമാണ്.
എന്നിരുന്നാലും, സ്മാർട്ട്‌ഫോണുകൾ പോലുള്ള നിരവധി ഉപകരണങ്ങളുണ്ട്, അവ ഫലപ്രദമായി കമ്പ്യൂട്ടർ പ്ലാറ്റ്ഫോമുകളാണ്, പക്ഷേ ആ രീതിയിൽ സാധാരണ ചിന്തിക്കാറില്ല.
ഒരു പ്രത്യേക പ്ലാറ്റ്‌ഫോമിലെ സവിശേഷതകളെ ആശ്രയിച്ച് അപ്ലിക്കേഷൻ സോഫ്റ്റ്‌വേർ എഴുതാൻ കഴിയും; ഹാർഡ്‌വെയർ, ഓപ്പറേറ്റിംഗ് സിസ്റ്റം അല്ലെങ്കിൽ അത് പ്രവർത്തിക്കുന്ന വെർച്ച്വൽ മെഷീൻ .
നിരവധി ഓപ്പറേറ്റിംഗ് സിസ്റ്റങ്ങളിലും ഹാർഡ്‌വെയർ തരങ്ങളിലും പ്രവർത്തിക്കുന്ന ഒരു വെർച്വൽ മെഷീൻ പ്ലാറ്റ്‌ഫോമാണ് ജാവ പ്ലാറ്റ്ഫോം, ഇത് സോഫ്റ്റ്വെയറിനായി എഴുതാനുള്ള ഒരു പൊതു പ്ലാറ്റ്ഫോമാണ്.
ഒരു ഹാർഡ്‌വെയർ പ്ലാറ്റ്‌ഫോമിന് ഒരു ഇൻസ്ട്രക്ഷൻ സെറ്റ് ആർക്കിടെക്ചറിനെ പരാമർശിക്കാൻ കഴിയും.
ഉദാഹരണത്തിന്: x86 ആർക്കിടെക്ചറും അതിന്റെ വകഭേദങ്ങളായ IA-32, x86-64 എന്നിവയും.
ലിനക്സ്, ഓപ്പൺബിഎസ്ഡി , നെറ്റ്ബിഎസ്ഡി, മാക്ഒഎസ്, ഫ്രീ ബി.എസ്.ഡി. എന്നിവയുൾപ്പെടെയുള്ള മറ്റ് ഒഎസുകൾ പ്രവർത്തിപ്പിക്കാൻ കഴിയുമെങ്കിലും ഈ മെഷീനുകൾ പലപ്പോഴും മൈക്രോസോഫ്റ്റ് വിൻഡോസിന്റെ ഒരു പതിപ്പാണ് പ്രവർത്തിപ്പിക്കുന്നത് .
ആൻഡ്രോയിഡ് , ഐഒഎസ് , മറ്റ് മൊബൈൽ ഓപ്പറേറ്റിംഗ് സിസ്റ്റങ്ങൾ എന്നിവ പ്രവർത്തിപ്പിക്കുന്ന സ്മാർട്ട്‌ഫോണുകളിലും ടാബ്‌ലെറ്റ് കമ്പ്യൂട്ടറുകളിലും 32-ബിറ്റ് ആം ആർക്കിടെക്ചറുകൾ (പുതിയ 64-ബിറ്റ് പതിപ്പും) സാധാരണമാണ്.
അവലംബം ↑ ↑ ↑ ↑ ↑ On the Net Marketshare website , which has around 89% market share as of March 2011
താനോൺ തോങ് ചായ് പർവ്വതനിര ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
താനോൺ തോങ് ചായ് പർവ്വതനിര വടക്കൻ തായ്‌ലൻഡിൽ സ്ഥിതിചെയ്യുന്ന ഒരു പർവതനിരയാണ്.
തായ്‌ലൻഡിലെ ഏറ്റവും ഉയരമുള്ള സ്ഥലമായ ഡോയി ഇന്താനോൺ ആണ് ഇതിൻ്റെ ഏറ്റവും ഉയരം കൂടിയ കൊടുമുടി.
ഈ ശ്രേണിയുടെ ഭൂരിഭാഗം പ്രദേശങ്ങളും ചിയാങ് മായ് പ്രവിശ്യയിലും കുറച്ച് ഭാഗങ്ങൾ മാത്രം മായേ ഹോങ് സോൺ, ലാംഫൂൺ എന്നീ പ്രവിശ്യകളിലുമായി ചിതറി കിടക്കുന്നു.
ഷാൻ മലനിരകളുടെ തെക്കേയറ്റത്തിൻറെ ഒരു ദീർഘീകരണമാണ് താനോൺ തോങ് ചായ് പർവതനിര.
ഇതിൽ യുവാം, പിംഗ് നദികൾക്കിടയിലെ ദായെൻ ലാവോ പർവതനിരയുടെ തെക്കുപടിഞ്ഞാറൻ അതിർത്തിയിൽ നിന്ന് തെക്കുഭാഗത്തേയ്ക്ക് കവിഞ്ഞുകിടക്കുന്ന രണ്ട് സമാന്തര ശ്രേണികൾക്കൂടി അടങ്ങിയിരിക്കുന്നു.
കിഴക്കൻ പർവതനിരയെ ഇന്തനോൺ റേഞ്ച് (ทิวเขาอินทนนท์) എന്നാണ് വിളിക്കുന്നത്.
പടിഞ്ഞാറും തെക്കുമുള്ള ദാവ്ന പർവതനിരകൾ താനോൺ തോങ് ചായ് പർവതത്തിൻ്റെ പടിഞ്ഞാറൻ ഭാഗമാണ്.
താനോൺ തോങ് ചായ് നിരയെ ദായെൻ ലാവോ പർവതനിരയുടെ ഉപവിഭാഗമായി കാണുന്ന ചില ഭൂമിശാസ്ത്രജ്ഞരും ഉണ്ട്.
ഇന്തനോൺ പർവതനിരയിലെ 2,565 മീറ്റർ (8,415 അടി) ഉയരമുള്ള ഡോയി ഇന്തനോൺ തെക്കുകിഴക്കൻ ഏഷ്യയിലെ ഏറ്റവും പ്രധാനപ്പെട്ട കൊടുമുടികളിൽ ഒന്നാണ്.
താനോൺ തോങ് ചായ് പർവതനിരയിലെ മറ്റ് ഉയർന്ന കൊടുമുടികളിൽ തായ്‌ലൻഡിലെ രണ്ടാമത്തെ ഏറ്റവും ഉയർന്ന കൊടുമുടിയും 2,340 മീറ്റർ (7,680 അടി) ഉയരമുള്ളതുമായ ഡോയ് ഹുവാ മോട്ട് ലുവാങ്, ഡോയ് പുയ് (1,685 മീറ്റർ (5,528 അടി)), ഡോയ് സുതേപ് 1,676 മീറ്റർ (5,499 അടി) എന്നിവ ഉൾപ്പെടുന്നു.
ഹ്‌മോങ്, കാരെൻ തുടങ്ങിയ ചില മലയോര ഗോത്ര സമൂഹങ്ങളുടെ ആവാസകേന്ദ്രമായ ഈ പർവ്വതനിരയിലെ അവരുടെ ഗോത്ര ഗ്രാമങ്ങൾ മലയോരങ്ങളിൽ അവിടവിടെയായി ചിതറിക്കിടക്കുന്നു.
ഈ സമൂഹങ്ങളിൽ ചിലത് സംഘടിത ടൂറിസ്റ്റ് ഗ്രൂപ്പുകളാൽ പതിവായി സന്ദർശിക്കപ്പെടാറുണ്ട്.
മുമ്പ് ഡോയി ആങ് കാ എന്നറിയപ്പെട്ടിരുന്ന ഡോയി ഇന്തനോൺ, 19-ാം നൂറ്റാണ്ടിൻ്റെ അവസാനത്തിൽ രാജാവായ ഇന്താവിചായനോണിൻറെ ബഹുമാനാർത്ഥം പുനർനാമകരണം ചെയ്യപ്പെട്ടു.
1,000 മീറ്ററിൽ (3,300 അടി) താഴെയുള്ള ഇലപൊഴിയും വനങ്ങളും ഈ ഉയരത്തിന് മുകളിലുള്ള നിത്യഹരിത കുന്നിൻ വനവുമടങ്ങിയതാണ് ഇവിടുത്തെ സസ്യജാലം, പക്ഷേ പ്രദേശത്ത് കനത്ത തോതിൽ വനനശീകരണം നടന്നിട്ടുണ്ട്.
യഥാർത്ഥ വനവിസ്തൃതിയുടെ വലിയൊരു ഭാഗം അപ്രത്യക്ഷമായതിനാൽ, വൃക്ഷങ്ങളില്ലാതെ നഗ്നമായ പുൽമേടുകളും കുറ്റിച്ചെടികളടങ്ങിയ സസ്യജാലങ്ങളാണ് ഈ പ്രദേശദത്ത് സാധാരണയായി കാണപ്പെടുന്നത്.
പാരിസ്ഥിതികമായി തകർന്ന പ്രദേശങ്ങളിൽ വനമേഖല പുനഃസ്ഥാപിക്കുന്നതിനുള്ള ചില പദ്ധതികൾ ആവിഷ്കരിക്കപ്പെട്ടിട്ടുണ്ട്.
താനോൺ തോങ് ചായ് പർവതനിരയിലെ വിവിധ പ്രദേശങ്ങളിലെ കർഷകർ കാലാനുസൃതമായി ബോധപൂർവം കാട്ടുതീ പടർത്തുന്നത് ഈ പ്രദേശത്ത വന്യജീവി സമ്പത്തിന് ഭീഷണി സൃഷ്ടിക്കുന്നു.
ഈ ശ്രേണിയിലെ വന്യമൃഗങ്ങളിൽ മ്ലാവ് , കേഴമാൻ , സെറോ, പുള്ളിപ്പുലി , ഗോരൽ, ടെനാസെറിം വെളുത്ത വയറൻ എലി എന്നിവയും അതുപോലെ നിരവധി പക്ഷിയിനങ്ങളും ഉൾപ്പെടുന്നു.
നിരവധി ദേശീയോദ്യാനങ്ങളും വന്യജീവി സങ്കേതങ്ങളും ഈ ശ്രേണിയിൽ കാണപ്പെടുന്നു.
സംരക്ഷിത പ്രദേശങ്ങൾ ഡോയി ഇന്താനോൺ ദേശീയോദ്യാനം ഡോയി സുതേപ്-പുയി ദേശീയോദ്യാനം ഖുൻ ഖാൻ ദേശീയോദ്യാനം മായെ എൻഗാവോ ദേശീയോദ്യാനം മായെ പിംഗ് ദേശീയോദ്യാനം മേ തോ ദേശീയോദ്യാനം മേ വാങ് ദേശീയോദ്യാനം നംടോക് മായെ സുരിൻ ദേശീയോദ്യാനം ഓപ് ലുവാങ് ദേശീയോദ്യാനം ഓപ് ഖാൻ ദേശീയോദ്യാനം ചിയാങ് ദാവോ വന്യജീവി സങ്കേതം ലും നാം പായ് വന്യജീവി സങ്കേതം മേ ലാവോ-മായെ സായെ വന്യജീവി സങ്കേതം മേ തുവെൻ വന്യജീവി സങ്കേതം ഓം കോയി വന്യജീവി സങ്കേതം അവലംബം ↑ The Physical Geography of Southeast Asia , Avijit Gupta, Oxford University Press, 2005.
ISBN 978-0-19-924802-5 ↑ ↑ Doi Inthanon, Waterfall Meo Hilltribe Archived 2012-01-02 at the Wayback Machine .
↑ FAO - Restoration of degraded forest land in Thailand: the case of Khao Kho ↑ Goral and Serow – Rare goat-antelopes Thanon Thong Chai Range എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മാർച്ച് 1 ഇംഗ്ലീഷ് വിലാസം https://ml.wikipedia.org/wiki/March_1
ഗ്രിഗോറിയൻ കലണ്ടർ പ്രകാരം മാർച്ച് 1 വർഷത്തിലെ 60 (അധിവർഷത്തിൽ 61)-ാം ദിനമാണ്.
ചരിത്രസംഭവങ്ങൾ 589 - വിശുദ്ധ ദാവീദ്, വെയിത്സിന്റെ രക്ഷാധികാരിയായി കരുതിപ്പോരുന്ന പുണ്യവാളൻ, അന്തരിക്കുന്നു.
ജനനം മരണം മറ്റു പ്രത്യേകതകൾ റോമാ സാമ്രാജ്യം - പുതുവർഷം വെയിത്സ് - വിശുദ്ധ ദാവീദിന്റെ ഓർമ്മത്തിരുന്നാൾ പടിഞ്ഞാറൻ ഓസ്ട്രേലിയ - തൊഴിലാളി ദിനം
പുനലൂർ ഇംഗ്ലീഷ് വിലാസം https://ml.wikipedia.org/wiki/Punalur പുനലൂർ പുനലൂർ 9°00′N 76°56′E ﻿ / ﻿ 9.0°N 76.93°E ﻿ / 9.0; 76.93 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല കൊല്ലം ഭരണസ്ഥാപനം(ങ്ങൾ) ചെയർമാൻ, വൈസ് ചെയർമാൻ, നഗര സഭാകൌൺസിൽ LDF (from 2010) ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 47,226 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ ++91 0475 സമയമേഖല UTC +5:30 പ്രധാന ആകർഷണങ്ങൾ പുനലൂർ തൂക്കുപാലം
കേരളത്തിലെ കൊല്ലം ജില്ലയിലെ ഒരു പ്രധാന പട്ടണം ആണ് പുനലൂർ .
കൊല്ലം ജില്ലയുടെ കിഴക്കൻ മേഖലയിൽ തമിഴ്നാട് സംസ്ഥാനവുമായി ഏറ്റവും സമീപം സ്ഥിതി ചെയുന്ന നഗരമാണ് പുനലൂർ.
കൊല്ലം നഗരത്തിൽ  നിന്നും 45 കിലോമീറ്റർ കിഴക്കും തിരുവനന്തപുരം നഗരത്തിൽ  നിന്നും 72 കിലോമീറ്റർ വടക്കും പത്തനംതിട്ടയിൽ നിന്നും 38 കിലോമീറ്റർ തെക്ക് മാറിയുമാണ് പുനലൂർ.
സമുദ്രനിരപ്പിൽ നിന്ന് 34 മീറ്റർ ഉയരത്തിൽ ആണ് പുനലൂർ സ്ഥിതിചെയ്യുന്നത്.
പട്ടണത്തിലെ പ്രധാന സന്ദർശന സ്ഥലങ്ങൾ പുനലൂർ പേപ്പർ മിൽ‍സ് (1888ൽ ഒരു ബ്രിട്ടീഷുകാരൻ സ്ഥാപിച്ചത്, ഇന്ന് ഡാൽമിയ ഗ്രൂപ്പിന്റെ നിയന്ത്രണത്തിൽ), കല്ലടയാറിനു കുറുകെ ഉള്ള പുനലൂർ തൂക്കുപാലം എന്നിവയാണ്.
പുനലൂർ ഇന്ന് നഗരസഭാ (municipality) ഭരണത്തിൻ കീഴിലാണ്.
പുതുതായി രൂപികരിച്ച പുനലൂർ  താലൂക്കിന്റെ ആസ്ഥാനം ആണ് പുനലൂർ.
2014 വരെ പത്തനാപുരം താലൂക്ക്ന്റെ ആസ്ഥാനം ആയിരുന്നു.
പുനലൂർ എന്ന പേര് വന്നത് പുനൽ , ഊര് എന്നീ മലയാളം വാക്കുകളിൽ നിന്നാണ്.
പുനൽ എന്നാൽ പുഴ എന്നും ഊര് എന്നാൽ സ്ഥലം എന്നും അർത്ഥം.
അതിനാൽ പുനലൂർ എന്നാൽ പുഴ ഉള്ള സ്ഥലം എന്നർത്ഥം.
കല്ലടയാറ് ഉള്ളതിനാലാകണം ഈ പേര് ലഭിച്ചത്.
ജല നഗരം എന്നർത്ഥം വരുന്ന കൊല്ലത്തെ നഗരമാണ് പുനലൂർ.
പശ്ചിമഘട്ടത്തിന്റെ മടിത്തട്ട് എന്നും അറിയപ്പെടുന്നു.
അക്ഷാംശം 76.92 ഡിഗ്രീ കിഴക്കും 9 ഡിഗ്രീ വടക്കും ആണ് പുനലൂർ.
9°00′N 76°56′E ﻿ / ﻿ 9.0°N 76.93°E ﻿ / 9.0; 76.93 .
സമുദ്രനിരപ്പിൽ നിന്ന് 56 മീറ്റർ (183 അടി) ആണ് പുനലൂരിന്റെ ശരാശരി ഉയരം.
പുനലൂരിലെ തൂക്കുപാലം ഇത്തരത്തിലെ തെക്കേ ഇന്ത്യയിലെ ഒരേയൊരു തൂക്കുപാലം ആണ്.
ആൽബർട്ട് ഹെന്റി എന്ന ബ്രിട്ടീഷ് എഞ്ചിനീയർ 1877-ൽ കല്ലടയാറിനു കുറുകേ നിർമ്മിച്ച ഈ തൂക്കുപാലം 2 തൂണുകൾ കൊണ്ട് താങ്ങിയിരിക്കുന്നു.
വാഹനഗതാഗതത്തിന് മുൻപ് ഈ തൂക്കുപാലം ഉപയോഗിച്ചിരുന്നു എങ്കിലും ഇന്ന് ഇത് ഒരു സ്മാരകം ആയി നിലനിർത്തിയിരിക്കുന്നു.
(ഇന്ന് ഈ പാലത്തിലൂടെ വാഹനഗതാഗതം ഇല്ല).
പാലത്തിന്റെ നിർമ്മാണം 6 വർഷം കൊണ്ടാണ് പൂർത്തിയായത്.
തീവണ്ടിപ്പാത പുനലൂർ റെയിൽവേ സ്റ്റേഷൻ
തിരുവിതാംകൂറിലെ ആദ്യത്തെ റെയിൽ‌പ്പാത പുനലൂർ വഴിയായിരുന്നു.
കാർഷികമായും വ്യാവസായികമായും അതിപ്രാധാന്യമുണ്ടായിരുന്ന ഈ ഭൂപ്രദേശങ്ങളിലൂടെ പശ്ചിമ ഘട്ടത്തിനു് ഇരുവശത്തേക്കും കേരളവും തമിൾനാടുമായി യാത്രാസൌകര്യം ഒരുക്കുന്നതിനു് ഈ പാത നിർണ്ണായകമായിത്തീർന്നു.
ഇരുപതാം നൂറ്റാണ്ടിന്റെ തുടക്കത്തിൽ തിരുവിതാംകൂർ രാജാവ് ശ്രീമൂലം തിരുനാളിന്റെ കാലത്താണു് കൊല്ലത്തുനിന്നും പുനലൂർ - ഇടമൺ - ഭഗവതിപുരം - ചെങ്കോട്ട വഴി തിരുനെൽ‌വേലി വരെ മീറ്റർഗേജ് വീതിയിൽ പണികഴിച്ച ഈ പാത പണി നിർമ്മിക്കപ്പെട്ടതു്.
ദുർഘടമായ മലമ്പ്രദേശങ്ങളിലൂടെ കടന്നുപോവുന്ന പാതയ്ക്കു് അന്നത്തെ കണക്കിൽ 1,12,65,637 രൂപയായിരുന്നു നിർമ്മാണച്ചെലവു്.
തൂത്തുക്കുടി തുറമുഖത്തുനിന്നും പത്തേമാരിയിൽ തീവണ്ടിയുടെ എഞ്ചിൻ കൊല്ലം കൊച്ചുപിലാംമൂടു് തുറമുഖത്തെത്തിച്ചു.
പിന്നീടു് ഭാഗങ്ങൾ ഓരൊന്നായി വേർപ്പെടുത്തി കാളവണ്ടിയിൽ കയറ്റി പുതുതായി നിർമ്മിക്കപ്പെട്ട കൊല്ലം റെയിൽ‌വേ സ്റ്റേഷനിൽ എത്തിച്ച് കൂട്ടിയോജിപ്പിച്ചു.
1904 ജൂൺ 1നു് ആദ്യത്തെ തീവണ്ടി കൊല്ലം മുതൽ പുനലൂർ വരെ ഓടിച്ചു.
രാജ്യത്തെ എല്ലാ മീറ്റർഗേജ് (1000mm) പാതകളും ബ്രോഡ്‌ഗേജ് (1676mm)  ആക്കി നവീകരിക്കുന്ന യുണിഗേജ് പദ്ധതിയനുസരിച്ച് ക്രമേണ ഈ പാതയും പരിഷ്ക്കരിക്കപ്പെടുകയാണു്.
ആദ്യഘട്ടം പൂർത്തിയായപ്പോൾ 2010 മേയ് 12നു് കൊല്ലം-പുനലൂർ പാതയിൽ ഗതാഗതം പുനരാരംഭിച്ചു.
മീറ്റർ ഗേജായി ശേഷിച്ചിരുന്ന 45 കിലോമീറ്റർ ദൈർഘ്യമുള്ള പുനലൂർ -ചെങ്കോട്ട പാതയിൽ 2010 സെപ്റ്റംബർ 20 മുതൽ ഗതാഗതം നിർത്തലാക്കി.
പർവ്വത പ്രദേശങ്ങളിലൂടെ കടന്നുപോകുന്ന ഈ യാത്രാമാർഗ്ഗം പുനർനിർമ്മാണ പ്രവർത്തനങ്ങൾക്കു ശേഷം വീണ്ടും ആരംഭിക്കുന്നതു് പുതിയ ബ്രോഡ്‌ഗേജ് പാതയിലൂടെയായിരിക്കും.
കഴിഞ്ഞ നൂറ്റാണ്ടിൽ ദക്ഷിണ കേരളത്തിലെ സാമ്പത്തിക സാമൂഹ്യ ചരിത്രത്തിൽ ഗണ്യമായ ഒരു പങ്കുവഹിച്ചിട്ടുള്ള ഈ തീവണ്ടിപ്പാതയുടെ മൂലരൂപം അതോടെ കേവല ചരിത്രമായിമാറും.
എത്തിച്ചേരാനുള്ള വഴികൾ പുനലൂർ കെ.എസ്.ആർ.ടി.സി. ജംഗ്ഷൻ
കൊല്ലം - ചെങ്കോട്ട റെയിൽ‌വേ പാതയിൽ ആണ് പുനലൂർ റെയിൽ‌വേ സ്റ്റേഷൻ.
കേരളത്തേയും തമിഴ്‌നാടിനേയും തമ്മിൽ ബന്ധിപ്പിക്കുന്ന 265 കി.
മീ ദൈർഘ്യമുള്ള ദേശീയ പാത ആണ് ദേശീയപാത 744 (NH 744)  ഇത് കൊല്ലത്ത് നിന്ന് ആരംഭിച്ച് പുനലൂർ   വഴി  കടന്നു പോകുന്നു.
ഇവിടെ നിന്നും   കായംകുളം, കുളത്തൂപുഴ, തിരുവനന്തപുരം സംസ്ഥാന പാതകളും ഉണ്ട്.
പുനലൂരിന് അടുത്തുള്ള ചില പ്രധാന സ്ഥലങ്ങൾ കൊട്ടാരക്കര , അഞ്ചൽ , കുളത്തൂപ്പുഴ , പത്തനാപുരം , അടൂർ എന്നിവയാണ്.
പുനലൂർ മൂവാറ്റുപുഴ (മെയിൻ ഈസ്റ്റേൺ) സ്റ്റേറ്റ് ഹൈവേയാണ് മറ്റൊരു പ്രധാന പാത.
ഇത് കോന്നി, പത്തനംതിട്ട, എരുമേലി, തൊടുപുഴ, കട്ടപ്പന, കുമളി    തുടങ്ങിയ സ്ഥലങ്ങളുമായി പുനലൂരിനെ ബന്ധിപ്പിക്കുന്നു.
അഞ്ചൽ, ആയൂർ വഴിയുള്ള പാത എം.സി റോഡ് മാർഗം തിരുവനന്തപുരവുമായി ബന്ധിപ്പിക്കുന്നു.
പുനലൂരിന് അടുത്തുള്ള പ്രശസ്ത വിനോദ സഞ്ചാര സ്ഥലങ്ങൾ ആണ് തെന്മല (21 കിലോമീറ്റർ അകലെ), പാലരുവി വെള്ളച്ചാട്ടം (35 കിലോമീറ്റർ അകലെ), അമ്പനാടൻ മലനിരകൾ (40കിലോമീറ്റർ അകലെ ) എന്നിവ.
അഗസ്ത്യമല വന്യജീവി സംരക്ഷണകേന്ദ്രത്തിന് പടിഞ്ഞാറേ അറ്റത്തായി ആണ് പുനലൂർ സ്ഥിതി ചെയ്യുന്നത്.
പുനലൂർ മുനിസിപ്പാലിറ്റിയിലെ വിളക്കുവെട്ടത്തിനടുത്തുളള തേൻ പാറ തേനിച്ചകളുടെ കൂടുകളാൽ സമൃദ്ധമാണ്.
മനോഹരമായ വനപ്രദേശങ്ങൾ പുനലുരിന് സമീപം ഏറെയുണ്ട്.
പലതും പുറംലോകം അധികം അറിയപ്പെടാതെ കിടക്കുന്നു.
കല്ലടയാറിന്റെ പുനലൂരിലെ ദൃശ്യം KSRTC ബസ് സ്റ്റേഷൻ, പുനലൂർ തേൻ പാറ തേൻ പാറ കമ്പി പാലം കൃഷി
പുനലൂരിലെ പ്രധാ‍ന കാർഷിക-നാണ്യവിഭവങ്ങൾ റബ്ബർ , കുരുമുളക് , മറ്റ് സുഗന്ധവ്യഞ്ജനങ്ങൾ എന്നിവയാണ്.
ഇവിടെ നിന്നും പ്രധാനമായി മലഞ്ചരക്കുകൾ, കൈതച്ചക്ക , കുരുമുളക്, പ്ലൈവുഡ്, തടി തുടങ്ങിയവ മറ്റു സ്ഥലങ്ങളിലേക്ക് കയറ്റി അയക്കുന്നു.
2001 -ലെ ഇന്ത്യൻ കാനേഷുമാരി അനുസരിച്ച് പുനലൂരിന്റെ ജനസംഖ്യ 47,226 ആണ്.
ഇതിൽ 49% പുരുഷന്മാരും 51% സ്ത്രീകളും ആണ്.
പുനലൂരിന്റെ സാക്ഷരതാനിരക്ക് 84% ആണ്.
(ദേശീയ സാക്ഷരതാനിരക്ക്: 84%).
പുരുഷന്മാരിൽ സാക്ഷരതാനിരക്ക് 85%-ഉം സ്ത്രീകളിൽ 82%-ഉം ആണ്.
ജനസംഖ്യയിലെ 10% 6 വയസ്സിൽ താഴെയുള്ള കുട്ടികൾ ആണ്.
അവലംബം Punalur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ Falling Rain Genomics, Inc - Punalur ↑ മാദ്ധ്യമം ദിനപത്രം 2010 സെപ്റ്റംബർ 13
അൽഫോൻസാമ്മ ഇംഗ്ലീഷ് വിലാസം https://ml.wikipedia.org/wiki/Alphonsamma
സീറോ മലബാർ കത്തോലിക്കാസഭയിലെ ഒരു വിശുദ്ധയും ഭാരതത്തിൽനിന്ന് വിശുദ്ധപദവിയിലേയ്ക്ക് ഉയർത്തപ്പെട്ട ആദ്യവനിതയുമാണ്‌ വിശുദ്ധ അൽഫോൻസാമ്മ എന്നറിയപ്പെടുന്ന അന്നകുട്ടി മുട്ടത്തുപാടം (ജീവിതകാലം: 1910 ഓഗസ്റ്റ് 19 – 1946 ജൂലൈ 28 ).
ഇന്ത്യൻ തപാൽ സ്റ്റാമ്പിൽ പ്രത്യക്ഷപ്പെട്ട ആദ്യ മലയാളി വനിതയാണ് അൽഫോൻസാമ്മ.
ജീവിതരേഖ ഭരണങ്ങാനത്തെ അൽഫോൻസാ തീർഥാടന കേന്ദ്രം, വിശുദ്ധയായി പ്രഖ്യാപിക്കുന്നതിനു മുൻപ് ചിത്രീകരിച്ചത് ഇതിനുള്ളിലാണ് അൽഫോൻസാമ്മയുടെ കബറിടം സ്ഥിതി ചെയ്യുന്നത്, വിശുദ്ധയായി പ്രഖ്യാപിച്ച ശേഷം പുതുക്കി പണിത രൂപത്തിൽ ജനനം
കോട്ടയം ജില്ലയിൽ ചങ്ങനാശ്ശേരി സീറോ മലബാർ കത്തോലിക്കാ അതിരൂപതയിലെ കുടമാളൂർ ഇടവകയിൽ ഉൾപ്പെട്ട ആർപ്പൂക്കര ഗ്രാമത്തിലെ മുട്ടത്തുപാടത്ത് ജോസഫിന്റെയും മേരിയുടെയും നാലാമത് മകളായി 1910 ഓഗസ്റ്റ് 19 - ന് ജനിച്ചു .
അന്നക്കുട്ടി എന്ന പേരാണ് അവർ മകൾക്ക് നൽകിയത്.
ചെമ്പകശ്ശേരി രാജഭരണകാലത്ത് മുട്ടത്തുപാടം കുടുംബം പള്ളി സ്ഥാപനത്തോട് അനുബന്ധിച്ച് ആർപ്പൂക്കരയിൽ സ്ഥിരതാമസമാക്കുകയും പിന്നീട് കൊട്ടാരം വൈദ്യന്മാരായി പ്രവർത്തിക്കുകയും ചെയ്തിരുന്നതായി പറയപ്പെടുന്നു.
ഇന്നും ഈ കുടുംബത്തിലെ ചില അംഗങ്ങൾ വൈദ്യന്മാരായി അറിയപ്പെടുന്നു.
അന്നക്കുട്ടിയുടെ ജനനത്തിനു മുൻപ് അമ്മ ഒരു സർപ്പത്തെ കണ്ട് ഭയപ്പെട്ടതിനെ തുടർന്ന് ഗർഭകാലം തികയുന്നതിനു മുൻപ്, എട്ടാം മാസത്തിലാണ് അന്നക്കുട്ടി ജനിച്ചത്.
ഓഗസ്റ്റ് 27 - ന് പരിശുദ്ധ കന്യകാമറിയത്തിന്റെ പേരിലുള്ള കുടമാളൂർ ഇടവക ദേവാലയത്തിൽ വെച്ച് സ്നാനം  നൽകി.
പ്രസവത്തിനു ശേഷം അന്നക്കുട്ടിയുടെ മാതാവിന്റെ അസുഖം ദിനംപ്രതി വർദ്ധിച്ചു വന്നു.
ഈ വേളയിൽ അവരെ കാണുവാൻ വന്ന സഹോദരി മുട്ടുചിറ മുരിക്കൻ അന്നമ്മയോട് തന്റെ കുഞ്ഞിന്റെ കാര്യത്തിൽ ശ്രദ്ധിക്കണമെന്ന് അഭ്യർഥിച്ചു.
അന്നക്കുട്ടി ജനിച്ച് ഇരുപത്തിയേഴാം ദിവസം അമ്മ മരിച്ചു.
പരിപാലിക്കാൻ ആരുമില്ലാതിരുന്നതിനാൽ മാതൃസഹോദരി അന്നമ്മ അന്നക്കുട്ടിയെ മുട്ടുചിറയിലേക്ക് കൊണ്ടു പോയി.
എങ്കിലും, ഗർഭിണിയായിരുന്ന അന്നമ്മയ്ക്ക് കുഞ്ഞിനെ അധികനാൾ നോക്കുവാൻ സാധിക്കാതിരുന്നതിനാൽ വീട്ടിൽ തിരികെ കൊണ്ടുപോയി.
അവിടെ കുഞ്ഞിനെ പരിപാലിച്ചത് വല്ല്യമ്മ ത്രേസ്യാമ്മയാണ്.
ഇക്കാലയളവിൽ കരപ്പൻ എന്ന അസുഖം പിടിപെട്ട് കുഞ്ഞിന്റെ മേനി മുഴുവൻ വൃണപ്പെട്ടിരുന്നു.
രോഗത്തിന്റെ പിടിയിൽ നിന്നും വർഷങ്ങൾ കൊണ്ടാണ് സുഖം പ്രാപിച്ചത് .
കുടമാളൂർ പള്ളിയിൽ 1917 നവംബർ 27 - ന് അന്നക്കുട്ടി അദ്യകുർബ്ബാന കൈക്കൊണ്ടു.
ചെറുപ്പത്തിൽ തന്നെ അന്നക്കുട്ടി പാവങ്ങളോട് അനുകമ്പ കാട്ടിയിരുന്നു.
ആർപ്പൂക്കരയിലെ തൊണ്ണംകുഴി സർക്കാർ സ്കൂളിൽ എ.ഇ.
അന്ന എന്ന പേരിൽ വിദ്യാഭ്യാസത്തിനായി 1916 മേയ് 16 മാസത്തിൽ ചേർത്തു.
സ്കൂളിൽ ചേർക്കുവാൻ ഒപ്പം പോയ പിതാവിന്റെ സഹോദരനായ ഏലൂപ്പറമ്പിൽ ഈപ്പന്റെ പേരിൽ നിന്നുമാണ് എ.ഇ.
എന്ന ഇനിഷ്യൽ ചേർക്കപ്പെട്ടതെന്ന് അനുമാനിക്കപ്പെടുന്നു.
അന്നക്കുട്ടിയെ പെട്ടെന്നു സഹപാഠികൾക്ക് ഇഷ്ടപ്പെട്ടു.
പഠിപ്പിക്കുന്ന കാര്യങ്ങൾ ഓരോ ദിവസവും മനഃപാഠമാക്കിയിരുന്നു.